cyanic-selkie/wikianc huggingface dataset:
জিম্বাবুয়ে জাতীয় ক্রিকেট দলের অধিনায়কদের তালিকা
একদিনের আন্তর্জাতিক অধিনায়ক
১অ্যান্ডি ফ্লাওয়ার ও গ্র্যান্ট ফ্লাওয়ার - উভয়ে সহোদর ভাই।
টুয়েন্টি২০ আন্তর্জাতিক অধিনায়ক
৩০ অক্টোবর, ২০১৪ তারিখ পর্যন্ত তিনজন ক্রিকেটার কমপক্ষে একটি টুয়েন্টি২০ আন্তর্জাতিকে অধিনায়কত্ব করেছেন:
টেস্ট অধিনায়ক
দুইজন ক্রিকেটার জিম্বাবুয়ে অনূর্ধ্ব-১৯ ক্রিকেট দলে কমপক্ষে একটি টেস্ট খেলায় অধিনায়কত্ব করেছেন:
যুবদের একদিনের আন্তর্জাতিকে অধিনায়ক
উনিশজন ক্রিকেটার জিম্বাবুয়ে অনূর্ধ্ব-১৯ ক্রিকেট দলে কমপক্ষে একটি একদিনের আন্তর্জাতিকে অধিনায়কত্ব করেছেন:
আইসিসি ট্রফি
টেস্ট ক্রিকেট-বহির্ভূত দলগুলোর শীর্ষস্থানীয় একদিনের প্রতিযোগিতা হচ্ছে আইসিসি ট্রফি। ১৯৯২ সালে টেস্ট মর্যাদা প্রাপ্তির পূর্বে জিম্বাবুয়ে এ প্রতিযোগিতায় অংশগ্রহণ করতো। দুইজন ক্রিকেটার জিম্বাবুয়ে দলের পক্ষে আইসিসি ট্রফিতে অধিনায়কত্ব করেন।
পাদটীকা
<references group="ক" />
গাব্রিয়েল মেরকাদো
গাব্রিয়েল ইভান মেরকাদো (জন্ম: ১৮ মার্চ ১৯৮৭) হলেন একজন আর্জেন্টিনীয় পেশাদার ফুটবলার, যিনি লা লীগ ক্লাব সেভিয়া এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ফুল ব্যাক হলেও তিনি মাঝে মধ্যে একজন সেন্ট্রাল ডিফেন্ডার হিসেবেও খেলে থাকেন। তিনি একজন ভারতীয় বংশোদ্ভূত আর্জেন্টিনীয়।
তিনি রেসিং ক্লাব দে আভেলানেদার হয়ে খেলার মাধ্যমে পেশাদার ক্যারিয়ার শুরু করেন। অতঃপর ২০১২ সালে, তিনি ক্লাব আতলেতিকো রিভার প্লেতে যোগদান করেন, যেখানে তিনি ৬টি ঘরোয়া এবং আন্তর্জাতিক প্রতিযোগিতা জয়লাভ কর‍তে সক্ষম হন যার মধ্যে কোপা লিবের্তাদোরেস অন্যতম। পরবর্তীতে ২০১৬ সালে, তিনি ২.৫ মিলিয়ন ইউরোর বিনিময়ে লা লীগ ক্লাব সেভিয়া ফুটবল ক্লাবে যোগদান করেন।
২০১০ সালে, আর্জেন্টিনা জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৬ কোপা আমেরিকায় আর্জেন্টিনা দলের একজন সদস্য ছিলেন।
আন্তর্জাতিক গোলসংখ্যা
স্কোর এবং ফলাফলের কলামে আর্জেন্টিনার গোলসংখ্যা প্রথমে উল্লেখ করা হয়েছে।
আলজেরিয়ার ইতিহাস
প্রাক-ইতিহাস
১৯৯২ সালে আইন হানেখে ১.৮ মিলিয়ন বছরের পুরনো ওল্ডোওয়ান পাথরের যন্ত্রপাতি আবিষ্কারের মধ্য দিয়ে আলজেরিয়ার মানুষের বসবাসের প্রমাণ পাওয়া যায়। ১৯৫৪ সালে তের্নেফিনেতে সি. আরামবুর্গ ৭০০,০০০ বছরের পুরনো হোমো ইরেক্টাসের হাড়ের ফসিল আবিষ্কার করেন। খ্রিষ্টপূর্ব ৬,০০০ থেকে ২,০০০ অব্দে সাহারা ও ভূমধ্যসাগরীয় মাগরিবে নব্য প্রস্তর যুগীয় সভ্যতা বিকাশ লাভ করে।
কার্থেজ
ফিনিশীয় বণিকেরা খ্রিষ্টপূর্ব ৯০০ অব্দে উত্তর আফ্রিকান উপকূলে পৌঁছায় এবং খ্রিষ্টপূর্ব ৮০০ অব্দের দিকে কার্থেজ শহর (বর্তমান তিউনিসিয়ায়) প্রতিষ্ঠা করে। ধ্রুপদী সভ্যতায় বার্বার সভ্যতা এমন একটি পর্যায়ে পৌঁছায় যেখানে কৃষিকাজ, উৎপাদন, বাণিজ্য, ও রাজনৈতিক সংগঠনের মাধ্যমে কয়েকটি রাজ্যের লোকজন তাদের ভরণপোষণ করত। কার্থেজ ও বার্বারদের মধ্যে বাণিজ্য সম্পর্ক গড়ে ওঠতে শুরু করে; কিন্তু ভূখণ্ড সম্প্রসারণের ফলে কিছু বার্বার জনগণকে ক্রীতদাসে পরিণত করা হয় বা সামরিক বাহিনীতে প্রেরণ করা হয়।
রোমানদের কাছে পিউনিক যুদ্ধসমূহে পরাজিত হওয়ার পর কার্থেজীয় রাজ্যের পতন হয়, এবং খ্রিষ্টপূর্ব ১৪৬ অব্দে কার্থেজ শহরটি ধ্বংস প্রাপ্ত হয়। কার্থেজীয় ক্ষমতা হ্রাস পেতে থাকলে বার্বার নেতাদের প্রভাব বৃদ্ধি পেতে শুরু করে।
থাম্ব|ডান|রাজা [[মাসিনিয়া]] খ্রিষ্টপূর্ব ২য় শতাব্দীতে কয়েকটি বৃহৎ কিন্তু দুর্বল প্রশাসনিক ক্ষমতাসম্পন্ন বার্বার রাজ্য বিকাশ লাভ করে। এরপর রাজা মাসিনিয়া তার শাসনের অধীনে নুমিদিয়া একত্রীত করেন।
রোমান সাম্রাজ্য
খ্রিষ্টপূর্ব ১২ থেকে ৩ অব্দ পর্যন্ত মাদগাসেন নুমিদিয়ার স্বাধীন রাজ্যগুলোর রাজা ছিলেন।
২য় শতাব্দীতে খ্রিষ্টধর্মের আগমন ঘটে এবং ৪র্থ শতাব্দীর শেষভাগে জনবসতিপূর্ণ এলাকাসমূহ খ্রিষ্টধর্মে দীক্ষিত হয়ে যায়। অন্যদিকে কিছু বার্বার জনগোষ্ঠী এন মাস ধর্মে ধর্মান্তরিত হয়।
পশ্চিমা রোমান সাম্রাজ্যের পতনের পর আলজেরিয়া ভান্ডাল রাজ্যের নিয়ন্ত্রণে চলে আসে। পরবর্তী কালে পূর্ব রোমান সাম্রাজ্য (যা বাইজেন্টাইন সাম্রাজ্য নামেও পরিচিত) ভান্ডালদের হাত থেকে আলজেরিয়া জয় করে এবং আফ্রিকার প্রিটোরিয়ার বিভাগে রূপান্তর করে।
মধ্যযুগ
৮ম শতাব্দীতে মুসা বিন নুসাইরের নেতৃত্বে উত্তর আফ্রিকায় উমাইয়া বিজয়ের ফলে আরব উপনিবেশ শুরু হয়। ১১শ শতাব্দীতে আরব উপদ্বীপের অভিবাসীদের আক্রমণের ফলে প্রাচ্য উপজাতীয় রীতিনীতির আগমন ঘটে। ইসলাম ধর্ম ও আরবি ভাষার সূত্রপাত উত্তর আফ্রিকায় ব্যাপক প্রভাব ফেলে। নতুন ধর্ম ও ভাষা সামাজিক ও অর্থনৈতিক সম্পর্কে পরিবর্তন নিয়ে আসে এবং আরব বিশ্বের সাথে সংযোগ স্থাপন করে।
সালিহ ইসমাইল, দামেস্কের আমির
মালিকুস সালিহ ইমাদুদ্দিন ইসমাইল বিন সাইফুদ্দিন আহমাদ ছিলেন দামেস্কের আইয়ুবীয় সুলতান। তিনি সালিহ ইসমাইল (الصالح إسماعيل) নামেই অধিক পরিচিত। তিনি দুইবার রাজত্ব করেছিলেন। একবার ১২৩৭ খ্রিস্টাব্দে, দ্বিতীয়বার ১২৩৯ থেকে ১২৪৫ খ্রিস্টাব্দ পর্যন্ত।
দামেস্কের সুলতান
১২৩৭ খ্রিস্টাব্দে সালিহ ইসমাইলের ভাই দামেস্কের শাসক আশরাফ মুসা মারা যান। ইসমাইল তার স্থলাভিষিক্ত হন। দুইমাস পর মিশরের আইয়ুবী সুলতান প্রথম কামিল শহর ঘেরাও করার জন্য বাহিনী প্রেরণ করেন। মিশরীয় বাহিনীর আশ্রয় ঠেকাতে ইসমাইল দামেস্কের শহরতলী পুড়িয়ে দেন। কামিলের মৃত্যুর পর তার পুত্র জাজিরার শাসক সালিহ আইয়ুব মিশরে কামিলের উত্তরাধিকার সুলতান হবার চিন্তা প্রকাশ করেন। ফলস্বরূপ, তার অপর পুত্র দ্বিতীয় আদিল দামেস্ক দখল করেন। আইয়ুব সিরিয়ার স্থানীয় কিছু গভর্নরকে দামেস্ক পুনরায় দখলে নিতে আমন্ত্রণ করেন। এবং ১২৩৮ খ্রিস্টাব্দের ডিসেম্বর পর্যন্ত বিজয় করে ফেলেন। প্রাথমিকভাবে ইসমাইল আইয়ুবের সাথে মিত্রতা করেছিলেন। যিনি ইতোমধ্যেই বসরা এবং বালবেকের আমির ছিলেন।
১২৩৯ সালের আগস্টে আইয়ুব দ্বিতীয় আদিল থেকে মিশর দখলের অভিযানের জন্য নাবলুসে তার সাথে যোগ দেওয়ার জন্য ইসমাইলকে চাপ দিতে শুরু করেন। ইসমাইল তার বাহিনীকে প্রস্তুত করে সাথে আসার প্রতিশ্রুতি দিয়েছিলেন। কিন্তু এর মধ্যে তিনি তার ছেলে মানসুর মাহমুদকে একটি ছোট দল নিয়ে পাঠান। অবশেষে আইয়ুব ইসমাইলের বিলম্ব সম্পর্কে সন্দেহ করতে শুরু করেন। আর একজন প্রখ্যাত চিকিত্সক সাদুদ্দিন দিমাশকিকে তার সামন্ত কী করছে তা জানতে প্রেরণ করেন। ইসমাইলের উজির আইয়ুবের পরিকল্পনা বুঝে ফেলেন। আর গোপনে দিমাশকির চিঠি জাল করে আইয়ুবকে বিভ্রান্ত করেন যে, ইসমাইল সত্যিই নাবলুসে যাচ্ছেন। যখন তিনি যথেষ্ট প্রস্তুত হন, তখন তিনি আইয়ুবের কাছে মানসুর মাহমুদকে বালবেকে ফেরত দেওয়ার অনুরোধ করেন। যাতে তিনি মিশরের অভিযানে অনুপস্থিত থাকাকালীন বিষয়গুলো মানসুর পরিচালনা করতে পারে। আইয়ুব মেনে নিলেন।
ইসমাইল আইয়ুবের কাছ থেকে ১২৩৯ সালে সেপ্টেম্বরে আইয়ুবীয়দের সমর্থনে কেরাক, হামা এবং হিমস দখল করেন। আইয়ুবকে তার সৈন্যরা পরিত্যাগ করেছিল। আর স্থানীয় বেদুঈন তাকে বন্দী করে নাসির দাউদের হাতে সমর্পণ করে। এটি পরবর্তীকালে ইসমাইল ও আইয়ুবের প্রতিদ্বন্দ্বিতার যুগের সূচনা ছিল। আইয়ুব অবশেষে দাউদের সাহায্যে মিশর দখল করে সেখানের সালতানাত পরিচালনা শুরু করেন। কিন্তু কিছুকাল পরই নাসির দাউদের সাথে বিরোধিতা শুরু করেন। দাউদ এবং ইসমাইল পুনরায় জোট করেন। এমনকি আইয়ুবকে তাদের অঞ্চল জয় করতে বাধা দেওয়ার জন্য ক্রুসেডারদের সাথে একটি জোট স্থাপনের সিদ্ধান্ত নেন। ১২৪০ সালের জুলাই মাসে ব্যারনের ক্রুসেডের সময়, নাভারের থিওবাল্ড প্রথমের সাথে একটি চুক্তি হয়েছিল। ক্রুসেডাররা মিশরের বিরুদ্ধে দামেস্কের সাথে মিত্রতা করেছিল। ক্রুসেডাররা আইয়ুবের কাছ থেকে ফিলিস্তিনের দক্ষিণ সীমানা সুরক্ষিত করে। বিপরীতে ইসমাইল জর্ডান নদীর পশ্চিমের সমস্ত জমি জেরুজালেম, বেথলেহেম, গাজা এবং নাবলুসসহ কার্যকরভাবে ছেড়ে দিতে বাধ্য হয়, যা সালাহউদ্দিন ১১৮৭ সালে আইয়ু্‌বীয়দের জন্য বিজয় করেছিলেন। ইসমাইল এছাড়া হুনিন, তিবরিয়া, বিউফোর্ট, সাফাদে তার নিজের দুর্গ ছেড়ে দেয়। চুক্তির শর্তাবলী সমগ্র আরব বিশ্বে তাদের সমালোচনার জন্ম দেয়। মুসলিম ইমামরা জেরুজালেম ছেড়ে দেয়ার কারণে ইসমাইলের নিন্দা করেন।
গুলমার্গ
গুলমার্গ হল একটি নগর ও পার্বত্য শহর। এটি জনপ্রিয় খেলা স্কি’র আদর্শ ক্ষেত্র এবং জম্মু ও কাশ্মীরের বারমুলা জেলার একটি অবহিত অঞ্চল কমিটি। শহরটি পশ্চিম হিমালয়ের পীর পঞ্জাল শৈলশিরায় অবস্থিত।
ব্যুৎপত্তি
আগে এর নাম ছিলগৌরী পথ, যার অর্থ (দেবী গৌরী)র পথ। পরে চক রাজবংশের ইউসুফ শাহ কর্তৃক পরিবর্তিত হয়ে  গুলমার্গ  হয়ে যায়।
জনসংখ্যার উপাত্ত
২০১১ সালের ভারতীয় আদমশুমারি অনুসারে, গুলমার্গের মোট জনসংখ্যা ছিল, ৭৭টি পরিবারে ১,৯৬৫ জন। শহরে পুরুষ জনসংখ্যা ১,৯৫৭ জন, অর্থাৎ মহিলার সংখ্যা কেবল আটজন এবং ০ থেকে ৬ বছর বয়সের মধ্যে কোনও শিশু নেই। গুলমার্গে সাক্ষরতার হার ৯৯.২৪%, যেখানে রাজ্যের গড় সাক্ষরতার হার ৬৭.১৬%। এর মধ্যে পুরুষদের মধ্যে সাক্ষরতার হার ৯৯.২৩% এবং মহিলা সাক্ষরতার হার ১০০%। তফসিলি জাতি এবং তফসিলি উপজাতি জনসংখ্যা যথাক্রমে ০.৬১% এবং ০.১৫%। গুলমার্গে স্থায়ীভাবে বসবাসকারীদের সংখ্যা কম রয়েছে, এখানকার বেশিরভাগ বাসিন্দা পর্যটক বা পর্যটন শিল্পের সাথে জড়িত।
ক্রীড়া
প্রথম জাতীয় ব্যান্ডি (একটি শীতকালীন দলগত খেলা যেখানে বরফের উপরে স্কেটিং করে খেলা হয়, এবং স্কেটাররা একটি বলকে প্রতিপক্ষ দলের গোলে পাঠাতে লাঠি ব্যবহার করে, অনেকটা হকির মত) প্রতিযোগিতাটি ২০১৯ সালের ফেব্রুয়ারিতে গুলমার্গে অনুষ্ঠিত হওয়ার কথা ছিল।
গলফ কোর্স
২,৬৫০ মিটার উচ্চতায় অবস্থিত এটি বিশ্বের সর্বোচ্চ সবুজ গল্ফ কোর্স। ঐতিহাসিক গুলমার্গ গল্ফ ক্লাবটি ১৯১১ সালে ব্রিটিশরা শুরু করেছিল যারা এই জায়গাটিতে ছুটি কাটাতে আসত।
জলবায়ু
উচ্চতার কারণে, বিশেষত অক্ষাংশের জন্য, গুলমার্গে আর্দ্র মহাদেশীয় জলবায়ু দেখা যায় এবং এখানে আর্দ্র শীত ঋতুতে ভারী তুষারপাত হয়।
বাংলাদেশ দূতাবাস, ওয়াশিংটন, ডি.সি.
ওয়াশিংটন, ডি.সি.-তে অবস্থিত বাংলাদেশের দূতাবাস হচ্ছে গণপ্রজাতন্ত্রী বাংলাদেশের একটি কূটনৈতিক মিশন যা যুক্তরাষ্ট্রে অবস্থিত। এটি ক্লেভারল্যান্ড পার্কের পার্শ্ববর্তী ৩৫১০ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে অবস্থিত। এই দূতাবাসতটি নিউ ইয়র্ক সিটি, এবং লস অ্যাঞ্জেলেসের কনস্যুলেট-জেনারেলকেও পরিচালনা করে থাকে।
ইতিহাস
ওয়াশিংটন, ডি.সি.-তে বাংলাদেশের প্রথম অস্থায়ী দূতাবাস কানেক্টিকাট এভিনিউয়ে অবস্থিত ছিল।
মার্চ ১৯৭৩-এ ওয়াশিংটন, ডি.সি.-তে সর্বপ্রথম দূতাবাস খোলার লক্ষে ১৭৩২ ম্যাসাচুসেটস এভিনিউ উত্তরপশ্চিমে বাংলাদেশ একটি ভবন ক্রয় করে। ঐস্থানে দূতাবাস খোলায় কিছু স্থানীয় বাসিন্দা এর করে। এই মন্ত্রণালয় গৃহকে সরকারি দফতরখানায় রূপান্তরিত করতে আবেদন করা হয়, এবং কলম্বিয়া জেলার আঞ্চলিক আবেদন বোর্ড এই অনুরোধপত্রকে প্রত্যাখ্যান করার সিদ্ধান্ত নেয়। এই প্রত্যাখ্যানপত্রের সাথে বাংলাদেশ দূতাবাস অসম্মতি প্রকাশ করে বিবৃতি দেয় যে, এই ভবনটি পরিকল্পিত সরকারি দফতরখানা এলাকায় অবস্থিত। বাংলাদেশ এই ভবনটিকে চিলি প্রজাতন্ত্রের কাছে বিক্রি করে দেয়, যা দেশটি তার দূতাবাস হিসেবে ভবনটিকে কাজে লাগাতে সক্ষম হয়।
এই স্থপতি ভবনটিকে গঙ্গা নদীর বদ্বীপ সদৃশ করে ডিজাইন করেন। ডানাকৃতির ছাঁদ প্রস্ফুটিত পদ্মকে, এবং প্রবেশদ্বারে সবুজ পাথরসমূহ বহমান নদনদীকে নির্দেশ করছে।
জাহাজ
thumb|250px|একটি ইতালীয় জাহাজ জাহাজ এক ধরনের বৃহদাকার জলযান যা নদী কিংবা সমুদ্রে চলাচলের উপযোগী করে যাত্রী কিংবা মালামাল পরিবহনের কাজে ব্যবহার করা হয়। আধুনিক সভ্যতার বিস্তারে জাহাজের অবদান অনস্বীকার্য। এখন পর্যন্ত জাহাজ তথা নৌপরিবহনই সবচেয়ে সস্তা পরিবহন হিসেবে বিবেচিত হয়। পূর্বের ভেলাজাতীয় ও পালতোলা নৌযান বর্তমানে পানির নীচ দিয়ে চলাচলেরও ক্ষমতাসম্পন্ন হয়েছে।
পানিতে ভাসার ব্যাখ্যা
তরল পদার্থে নিমজ্জিত একটি বস্তু উপরের দিকে যে বল অনুভব করে তা বস্তুটি দ্বারা অপসারিত তরলের ওজনের সমান। তাই দুই হাজার টনের একটি জাহাজ পানিতে ডুবতে থাকবে যতক্ষণ না এটি দুই হাজার টন পানিকে অপসারণ করবে। যদি জাহাজটি ডুবে যাবার আগেই দুই হাজার টন পানিকে অপসারণ করে ফেলে তাহলে জাহাজটি আর না ডুবে এবার ভেসে থাকবে। এটা সম্ভব হবে জাহাজের ঘনত্বকে জাহাজ দ্বারা অপসারিত পানির ঘনত্বের চেয়ে কম করে দিলে। জাহাজের ভেতরে ফাঁকা স্থান রেখে এটা করা হয়। ফলে জাহাজ সমান ওজনের পানিকে অপসারণ করে ফেলার পর ভেসে থাকে।
ইতিহাস
প্রথম জলযান প্রায় ১০০০০ বছর আগে চলেছে বলে জানা যায়।
মেয়াদকাল
অনেক জাহাজই স্থলভাগে তৈরী করা হয় না। আগুন, সংঘর্ষ, ডুবে যাবার মাধ্যমে এর জীবনকাল শেষ হয়ে যায়। জাতিসংঘের তথ্য মোতাবেক জানা যায়, মহাসাগরের তলদেশে ত্রিশ লক্ষেরও অধিক জাহাজের ভগ্নাবশেষ জমা পড়ে আছে।
তথ্যসূত্র
Карабель (транспарт)
ספינה കപ്പല്‍ Fartyg
অক্ষয়চন্দ্র চৌধুরী
অক্ষয়চন্দ্র চৌধুরী (জন্ম: ৭ সেপ্টেম্বর, ১৮৫০- মৃত্যু: ৫ সেপ্টেম্বর, ১৮৯৮) ছিলেন একজন বাঙালি কবি ও সাহিত্যিক।
জন্ম ও শিক্ষাজীবন
হাওড়ার আন্দুলের স্বনামধন্য ভরদ্বাজ গোত্রীয় দত্তচৌধুরী পরিবারে জন্ম গ্রহণ করেন অক্ষয়চন্দ্র চৌধুরী। উনার পিতার নাম মিহিরচন্দ্র চৌধুরী, যিনি দত্তচৌধুরী বংশের ২২তম পুরুষ। সাধারণ্যে ইনি বিশেষ পরিচিত ও সুনাম অর্জন না করলেও তার রচনা কবিগুরু রবীন্দ্রনাথ ঠাকুর এবং সমসাময়িক সাহিত্যিকদের প্রেরণা ও উৎসাহ যুগিয়েছিল। তার রচিত গ্রন্থসমূহের মধ্যে অন্যতম "উদাসিনী", "ভারতগাথা" এবং "সাগরসংগমে"। সঙ্গীতচর্চায় রবীন্দ্রনাথ ও তার ভ্রাতা জ্যোতিরিন্দ্রনাথ অক্ষয়চন্দ্রের সহকর্মী ছিলেন। তৎকালে এম এ পাশ করে তিনি অ্যাটর্নীশিপ পরীক্ষা দেন। তিনি বিখ্যাত "ভারতী" পত্রিকার সম্পাদকমণ্ডলীর অন্যতম সদস্য ছিলেন।
৮৭১
৮৭১ গ্রেগরীয় বর্ষপঞ্জির একটি সাধারণ বছর।
ব্দুদ-'জোম্স-গ্লিং-পা
ব্দুদ-'জোম্স-গ্লিং-পা (১৮৩৫-১৯০৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন লুকায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিব্বতী বৌদ্ধ কিংবদন্তি অনুসারে তাকে পদ্মসম্ভবের পঁচিশজন প্রধান শিষ্যের অন্যতম খ্যে'উ-ছুং-লো-ত্সা-বার অবতার রূপে মনে করা হয়।
নিল অ্যাডকক
নিল অ্যাডকক (Neil Adcock; জন্ম: ৮ মার্চ, ১৯৩১ - মৃত্যু: ৬ জানুয়ারি, ২০১৩) একজন দক্ষিণ আফ্রিকান আন্তর্জাতিক ক্রিকেটার যিনি ২৬টি টেস্ট ম্যাচ খেলেছেন। দক্ষিণ আফ্রিকার হয়ে মাত্র ২৬ টেস্ট খেলেই নিয়েছেন ১০৪ উইকেট। গড় ছিল ২১.১০! তিনি প্রথম দক্ষিণ আফ্রিকান খেলোয়াড় যিনি টেস্ট এ ১০০ উইকেট লাভ করেন।
৯৯টি প্রথম-শ্রেণীর ম্যাচে তিনি ৪০৫ উইকেট নিয়েছিলেন ১৭.২৫ গড়ে। ক্রিকেট জীবন থেকে অবসর নেয়ার পর অ্যাডকক ধারাভাষ্যকার হিসেবে যোগ দিয়েছিলেন রেডিওতে। ১৯৬০ সালে ইংল্যান্ডে ইংল্যান্ডের বিপক্ষে টেস্ট সিরিজে ২৬ উইকেট নিয়ে পরের বছর উইজডেনের বর্ষসেরা পাঁচ ক্রিকেটারের একজন হয়েছিলেন তিনি।
৮৭২
৮৭২ গ্রেগরীয় বর্ষপঞ্জির একটি অধিবর্ষ।
সাদাত ওঝান
সাদাত ওঝান (জন্ম ১৯৭৮) শিশু নির্যাতনের বিরুদ্ধে একজন তুর্কি কর্মী। তিনি একটি প্রাথমিক স্কুলের শিক্ষক যিনি খুঁজে পান তার ছাত্র-ছাত্রীরা প্রধান শিক্ষকের দ্বারা যৌন নির্যাতনের শিকার। বিভিন্ন চাপ সত্ত্বেও তিনি অপরাধের তদন্তে সফলা অর্জন করেন। তিনি একজন ইন্টারন্যাশনাল উইমেন অব কারেজ অ্যাওয়ার্ড পুরস্কার প্রাপ্ত নারী।
নাথসাহিত্য
নাথপন্থী সাধকেরা একটা বিশেষ ধর্মকর্মের সঙ্গে যুক্ত। যোগসাধনাই সেই ধর্মের মূল প্রেরণা। এজন্য নাথপন্থী সাধকদের যোগী বলা হয়। নাথধর্মের সঙ্গে চর্যাপদের সহজপন্থী ধর্মমতের হয়তো কিছু প্রভেদ আছে,কিন্তু মিলটি সেই পরিমাণে কম নয়। এ সম্পর্কে মণীন্দ্রমোহন বসুর মন্তব্য,
"প্রকৃতপক্ষে এই সকল ধর্মমত একই উৎস হইতে উৎপন্ন হইয়া বিভিন্ন ভাবধারায় পরিপুষ্টি লাভ করিয়া বিশিষ্টতাসম্পন্ন হইয়াছে। নাথ অর্থে "সদগুরুনাথ" এবং গুরু বুঝাইতে এই শব্দটি চর্য্যাতেও ব্যবহৃত হইয়াছে,যথা "ভক্তি ন পুচ্ছসি নাহ" এই গুরুপরম্পরায় প্রচারিত বিশিষ্ট মতবাদই নাথ-ধর্মেরও বিশেষত্ব। চর্যাতেও ধর্মার্থে গুরুকেই অনুসরণ করিতে নির্দেশ দেওয়া হইয়াছে। তাহা হইলে এই দুই মতবাদের বিভিন্নতা কোথায়?"
দশম শতাব্দীতে সারা ভারতই নাথপন্থীদের বিচরণক্ষেত্র ছিলো। হাজার বছরের বাংলাদেশের ইতিহাসেও নাথপন্থী যোগীদের সাধনভজনের কাহিনী শ্রুতিবদ্ধ হয়েছে। এদেশের ছড়াপাঁচালি, লোকগীতি ও কিছু কিছু আখ্যানকাব্যে নাথপন্থী যোগীদের ধর্মকর্ম ও আচার-আচরণের অনেক চিত্তাকর্ষক কাহিনীকে রূপদান করা হয়েছে। জনচিত্ত আকর্ষণকারী ময়নামতি ও গোপীচন্দ্রের গান এবং গোরক্ষবিজয়-কাহিনী এই নাথসাহিত্যের অন্তর্ভুক্ত। এই সব কাহিনী দশম-দ্বাদশ শতাব্দীতে রচিত হলেও পরবর্তীকালে একই বিষয়ের ভিত্তিমূলে উৎপন্ন অনেক ছড়াগান উত্তরবঙ্গের কৃষকদের মুখে মুখে প্রচলিত হয়। কাজেই এসব ছড়ায় প্রাচীন ভাষাবৈশিষ্ট্যের পরিচয় নেই।
প্রাচীন বাংলা সাহিত্যের নিদর্শন বৌদ্ধগান ও দোহার ভাষারূপের পরিচয় মেলে নাথসাহিত্যে। উভয় ধারার সাহিত্যেই বৌদ্ধ সিদ্ধাচার্যগণের উল্লেখ রয়েছে। এইসব সিদ্ধপুরুষ হচ্ছেন মীননাথ বা মৎস্যেন্দ্রনাথ, জলান্ধরীপাদ বা হাড়িপা, গোরক্ষনাথ বা গোরখনাথ এবং কানুপা বা কাহ্নপাদ। এঁদের সময় ও স্থানিক অবস্থান সম্পর্কে পণ্ডিতগণ একমত নন।
বৌদ্ধ ধর্মের সঙ্গে শৈব ধর্মের সম্মিলনে যে নাথধর্মের প্রসার লাভ করেছিল, তারই যোগমাহাত্ম্য ও কাহিনী অবলম্বনে নাথসাহিত্যের বিকাশ ঘটে।
হাত জাল
বিবরণ
হাতজাল প্রাচীনকাল থেকেই ব্যবহার হয়ে আসছে। এটি সাধারণত পোনা জাতীয় মাছ পুকুর বা ডোবা নালায় ছেড়ে দিতে ব্যবহার হয়ে থাকে। অগভীর পুকুর বা ডোবা থেকে মাছ ধরতেও এর সহায়তা নেয়া যায়। এটি বাক্স জালের বদলে তারের বা নাইলন সুতা দিয়ে তৈরি হয়। এছাড়া গবেষণা প্রতিষ্ঠানগুলো মাছকে চিকিৎসা প্রদান শেষে এ জালের মাধ্যমে পুনরায় তাকে ডোবা বা পুকুরে ছেড়ে দেয়া হয়। হাত জাল মাছের জন্য বিধ্বংসী নয় বরং উপকারী। তা হাত জাল মাছকে মুক্তি দেয়া অথবার অথবা ঘরোয়া চৌবাচ্চা থেকে মাছ ধরতে ব্যবহৃত হয়।
ইতিহাস
হাত জাল পেশাদার জেলেরা বেশি ব্যবহার করে থাকে। তবে অগভীর পানিতে ছোট মাছ ধরতে এবং খোলা সমুদ্রের পাড়ে মাছ ধরতে অপেশাদার জেলেও এটি ব্যবহার করে।  এ জাল এক ধরনের হস্তশিল্প যা এক বা একাধিক মানুষের হাতের সাহায্যে বিশেষ সুতা দিয়ে তৈরি করা হয়। তৈরিতে কখনো বড় ফাঁক বা ছোট ফাঁকা রাখা হয়।  নেট থেকে একদম ছোট জাল থেকে বিভিন্ন আকারে তৈরি করা হয়।  ঐতিহাসিকভাবে, উপরের ক্লেমথ নদীর করুক লোকরা ডিপ নেট দিয়ে মাছ চাষ করে। ইংল্যান্ডে, হাত জাল দিয়ে ইয়েল মাছ ধরার একমাত্র আইনি উপায় এবং প্যারাট  নদী ও সাত নদী থেকে মাছ ধরতে হাজার হাজার বছর ধরে এর অনুশীলন হয়ে আসছে।
রনজি ট্রফি
তালিকা ও ঘরের মাঠ
The following 37 teams currently participate in the Ranji Trophy:
† denotes newly added teams for the 2018–19 season
কোকা-কোলা
কোকা-কোলা (Coca-Cola) হচ্ছে এক প্রকার অঙ্গারযুক্ত কোমল পানীয়। বিশ্বব্যাপী বিভিন্ন রেস্তোরাঁ, জেনারেল বা ডিপার্টমেন্টাল স্টোর, ভেন্ডিং মেশিনসহ বিভিন্ন স্থানে কোকা-কোলা বিক্রি হয়। দ্য কোকা-কোলা কোম্পানির দাবি অনুসারে বিশ্বের ২০০টিরও বেশি দেশে কোকা-কোলা বিক্রি হয়। যুক্তরাষ্ট্রের জর্জিয়া অঙ্গরাজ্যের আটলান্টা শহরে অবস্থিত দ্য কোকা-কোলা কোম্পানি এই পানীয় উৎপাদন করে থাকে। কোকা-কোলা সংক্ষেপে কোক নামে পরিচিত। যুক্তরাষ্ট্রে এটি ১৯৪৪ সালের ২৭ মার্চ থেকে দ্য কোকা-কোলা কোম্পানির রেজিস্টার্ড ট্রেডমার্ক। এছাড়া এটি ইউরোপ-আমেরিকায় কোলা ও পপ নামেও পরিচিত। কোকা-কোলার উৎপত্তি হয়েছিলো একটি ওষুধ হিসেবে। উনিশ শতকে জন পেম্বারটন নামক একজন রসায়নবিদ কোকা-কোলার ফর্মুলা আবিষ্কার করেন। ব্যবসায় কোকা-কোলাকে পরিবেশন ও বিপণন করেন ব্যবসায়ী আসা গ্রিগস ক্যান্ডেলার। তার বাজারজাতকরণ কৌশলেই বিশ শতক থেকে কোকা-কোলা বিশ্বের কোমল পানীয়র বাজারে একটি প্রভাবশালী ও শক্তিশালী প্রতিদ্বন্দী হিসেবে চিহ্নিত।
ইতিহাস
কোকা-কোলার আদি রেসিপি তৈরি হয়েছিলো যুক্তরাষ্ট্রের জর্জিয়া অঙ্গরাজ্যের কলম্বাসে অবস্থিত ইগল ড্রাগ এন্ড ক্যামিক্যাল কোম্পানিতে। এটি তৈরি করেছিলেন জন পেম্বারটন নামক একজন ড্রাগিস্ট। এর প্রকৃত নাম ছিলো কোকা ওয়াইন, যাকে বলা হতো ফ্রেঞ্চ ওয়াইন কোকা। তিনি সম্ভবত ইউরোপীয় ভিন মারিয়ানি নামক কোকা ওয়াইনের ব্যবসায়িক সাফল্য দেখে এরকম একটি পানীয় প্রস্তুত করতে অনুপ্রাণিত হন।
সমাপিকা দেবনাথ
সমাপিকা দেবনাথ হলেন একজন ভারতীয় চলচ্চিত্র এবং টেলিভিশন অভিনেত্রী এবং মডেল। তিনি প্রধানত বাংলা ও হিন্দি চলচ্চিত্রে অভিনয় করেন। ২০০৭ সালে বাংলা চলচ্চিত্র কালের মাধ্যমে তিনি অভিনয় জগতে পদার্পণ করেন।
কোকা-কোলা
ইতিহাস
১৮৮৬, যখন আটলান্টা ও ফুলটন কাউন্টি অ্যালকোহলিক পানীয়ের বিরুদ্ধে আইন পাস করে, তখন পেম্বারটন কোকা-কোলা তৈরি শুরু করেন। এটি ছিলো মূলত ফ্রেঞ্চ ওয়াইন কোলার একটি অ্যালকোহলমুক্ত সংস্করণ। কোকাকোলার প্রথম বিক্রিটি হয় ৮ মে, ১৮৮৬ সালে, যুক্তরাষ্ট্রের জর্জিয়া অঙ্গরাজ্যের আটলান্টা শহরে। এটি প্রথমে বিক্রি হয়েছিলো একটি পেটেন্টভুক্ত ওষুধ হিসেবে। প্রতি গ্লাস ৫ সেন্ট দামে। এটি স্বাস্থ্যের জন্য ভালো – এরকম বিশ্বাসের কারণে পুরো যুক্তরাষ্ট্রেই এটি যথেষ্ট জনপ্রিয় হয়ে ওঠে। বাজারজাতকরণের প্রথম বছরে কোকা-কোলা বিক্রয় হয়েছিল নয় গ্লাস। বর্তমানে সমগ্র পৃথিবীতে কোমল পানীয় হিসেবে প্রতিদিন কোকা-কোলা বিক্রয় হয় প্রায় ১৬০ কোটি গ্লাস। পেম্বারটন দাবি করেছিলেন যে, কোকা-কোলা অনেক রোগের প্রতিকার করে। যেমন: মরফিন আসক্তি, বদহজম বা অজীর্ণ, স্নায়ুবিক দুর্বলতা, মাথাব্যথা, ধ্বজভঙ্গ প্রভৃতি। একই বছর ২৯ মে আটলান্টা জার্নাল পত্রিকায় পেম্বারটন কোকা-কোলার প্রথম বিজ্ঞাপনটি দেন।
উপাদানসমূহ
এক ক্যান কোক (১২ ফ্লুইড আউন্স/৩৫৫ মিলিলিটার)-এ ৩৯ গ্রাম শর্করা (সম্পূর্ণটাই চিনি থেকে) থাকে। এছাড়া থাকে ৫০ মিলিগ্রাম সোডিয়াম, ০ গ্রাম চর্বি, ০ গ্রাম পটাশিয়াম, এবং ১৪০ ক্যালরি।
অ্যাসপায়ার টু ইনোভেট
অ্যাসপায়ার টু ইনোভেশন (এটুআই) (পূর্বে "একসেস টু ইনফরমেশন প্রোগ্রাম" হিসেবে পরিচিত) আইসিটি বিভাগ এবং মন্ত্রিপরিষদ বিভাগ ইউএনডিপি র সংযুক্তিতে তৈরি একটি প্রতিষ্ঠান। বাংলাদেশ সরকারের ডিজিটাল বাংলাদেশ এজেন্ডার একটি বিশেষ কর্মসূচি নিয়ে কাজ করছে প্রতিষ্ঠানটি। ২০৪১ সালের মধ্যে বাংলাদেশকে উন্নত দেশে পরিণত হওয়ার জন্য পরিকল্পনা ও বাস্তবিক কার্যক্রম গ্রহণে কাজ করছে। এটুআই পাবলিক সেক্টরের ডিজিটাল রূপান্তর নিশ্চিত করতে পাবলিক সার্ভিস উদ্ভাবনের সুবিধা এবং সুবিধা দেয়। নাগরিক-কেন্দ্রিক দৃষ্টিভঙ্গি নাগরিকদের দোরগোড়ায় জীবনযাত্রার উন্নতির জন্য বেশ কয়েকটি পরিষেবা নিয়ে গেছে।
ইতিহাস
জাতিসংঘ উন্নয়ন কর্মসূচির (ইউএনডিপি) অর্থায়নে সব কাজে আইসিটির কার্যকর ব্যবহার বাড়াতে ২০০৪ সালে ‘স্ট্রেন্থেনিং দি আইসিটি ক্যাপাসিটি অব প্রাইম মিনিস্টার’স অফিস’ নামের একটি প্রকল্প শুরু হয়। সেই প্রকল্পের শেষ দিকে ২০০৬ সালের অক্টোবর মাসে  ‘অ্যাকসেস টু ইনফরমেশন (এটুআই)’ প্রকল্পের যাত্রা শুরু। এর অর্থায়নও করে ইউএনডিপি। যদিও প্রকল্পের কাজ শুরু হয় ২০০৭ সালে ১১ জানুয়ারি সাবেক তত্বাবধায়ক সরকার আসার পর। এই প্রকল্প থেকে তৎকালীন প্রধান উপদেষ্টার কার্যালয়ে কম্পিউটার, সার্ভার, ই-মেইল ব্যবস্থাপনা ইত্যাদি অবকাঠামো ও সক্ষমতা বাড়ানোর ব্যাপারেই বেশি কাজ হয়। পাশাপাশি দেশে আইসিটির বিস্তার ঘটাতে প্রয়োজনীয় নীতিমালা প্রণয়নের উদ্যোগ নেওয়া হয়। ২০০৯ সালে বাংলাদেশ আওয়ামী লীগ সরকার গঠন করার পর এই প্রকল্প আরও বিস্তৃত হয়।
ভিশন ২০২১ নির্বাচনী ইশতেহারের অংশ হিসেবে ডিজিটাল রূপান্তরকে সহজতর করার লক্ষ্য নির্ধারণ করা হয়। ২০০৮ সালের জাতীয় নির্বাচনে জয়ী হওয়ার আগে বাংলাদেশ আওয়ামী লীগ দলের একটি রাজনৈতিক ইশতেহার ভিশন ২০২১ ।
২৭ ডিসেম্বর ২০২০-এ, এটুআই সংস্থার ১০ হাজার সদস্যের জন্য অনলাইন কেনাকাটার সুবিধার্থে ই-কমার্স অ্যাসোসিয়েশন অফ বাংলাদেশের সাথে একশপ চালু করেছে। ২০২০ সালে এটুআই ওয়ার্ল্ড সামিট অন দ্য ইনফরমেশন সোসাইটি থেকে তার টানা সপ্তম পুরষ্কার অর্জন করে।
৮৭৩
৮৭৩ গ্রেগরীয় বর্ষপঞ্জির একটি সাধারণ বছর।
ককাস
ককাস (ইং: Caucus) মার্কিন যুক্তরাষ্ট্রের রাজনৈতিক পরিমণ্ডলে বহুল ব্যবহৃত একটি পারিভাষিক শব্দ যার অর্থ হলো কোন রাজনৈতিক দলের মধ্যকার একটি সুনির্দ্দিষ্ট গোষ্ঠী বা চক্র যেটি বিশেষ একটি বিষয়ে নীতিনির্ধারণী কার্য সম্পাদনে নিযুক্ত। আদিতে কেবল নির্বাচনে দলীয় প্রার্থী মনোনয়নের জন্য "ককাস" গঠন করা হতো। মার্কিন যুক্তরাষ্ট্রের কংগ্রেসে বহুদলীয় "ককাস" আছে যারা কোন একটি নির্দ্দিষ্ট বিষয়ে নীতিনির্ধারণী কার্যাদি সম্পাদন করে থাকে। যেমন বাংলাদেশ বিষয়ক ককাস। বর্তমানে পৃথিবীর বেশ কয়েকটি দেশে "ককাস" শব্দটি ব্যবহৃত হয় যার মধ্যে রয়েছে অস্ট্রেলিয়া, দক্ষিণ আফ্রিকা ইত্যাদি।
নিগার খান
নিগার জাফর খান (জন্ম:১৯৭৮) একজন ভারতীয় টেলিভিশন অভিনেত্রী যিনি প্রধানত খল-চরিত্রে অভিনয়ের জন্য সুপরিচিত। তিনি মডেল-অভিনেত্রী গওহর খান এর বড় বোন।
কর্মজীবন
২০০৮ সালে নিগার নাচের প্রতিযোগিতামূলক অনুষ্ঠান এক খিলাড়ি এক হাসিনা তে অংশগ্রহণ করেন। প্রতিযোগিতাটির একটি পর্বের একটি গান ও লাড়কি হ্যায় কাহা (দিল চাহতা হ্যায়) তে নাচের সুবাদে বিচারক সুস্মিতা সেন, ওয়াসিম আকরাম এবং দর্শকদের কাছে ব্যপকভাবে প্রশংসিত হন।
ব্যক্তিগত জীবন
নিগার খান ২০১৫ সালের জুলাইয়ে দুবাইয়ে তার দীর্ঘদিনের প্রেমিক এবং পাকিস্তানি ব্যবসায়ী খাইয়াম শেখের সাথে বিবাহ বন্ধনে আবদ্ধ হন। বিয়ের পরে নিগার দুবাইয়ে চলে আসেন।
ফেদেরিকো ফাসিও
ফেদেরিকো জুলিয়ান ফাসিও (জন্ম: ১৭ মার্চ ১৯৮৭) হলেন একজন আর্জেন্টিনীয় পেশাদার ফুটবলার, যিনি ইতালীয় ক্লাব রোমা এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
তিনি ২০০৫ সালে, ফেরো কারিল অয়েস্তের হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০০৭ সালে, তিনি লা লিগার ক্লাব সেভিয়ায় যোগদান করেন। তিনি এই ক্লাবের হয়ে ২০১টি অফিসিয়াল ম্যাচ খেলেছেন এবং ১৫টি গোল করেছেন। তিনি সেভিয়ার হয়ে প্রায় ৯ বছর ধরে খেলেছেন। পরবর্তীতে ২০১৪ সালের আগস্ট মাসে, প্রিমিয়ার লিগ ক্লাব টটেনহ্যাম হটস্পারের সাথে একটি চুক্তি স্বাক্ষর করেন।
২০১৯ দক্ষিণ এশীয় গেমসে বাংলাদেশ
বাংলাদেশ ১ ডিসেম্বর থেকে ১০ ডিসেম্বর ২০১৯ পর্যন্ত নেপালের কাঠমান্ডু এবং পোখরায় অনুষ্ঠিত ২০১৯ দক্ষিণ এশীয় গেমস এ অংশগ্রহণ করে।
রনিল বিক্রমসিংহ
রনীল শ্রীয়ান বিক্রমাসিংহে, এমপি (රනිල් වික්‍රමසිංහ,ரணில் விக்ரமசிங்க; জন্ম: ২৪ মার্চ, ১৯৪৯) সিলন ডমিনিয়নে জন্মগ্রহণকারী শ্রীলঙ্কার বিশিষ্ট রাজনীতিবিদ। তিনি একাধারে শ্রীলঙ্কার বর্তমান রাষ্ট্রপতি, ইউনাইটেড ন্যাশনাল পার্টির দলনেতা ও কলম্বো জেলার সংসদ সদস্য হিসেবে দায়িত্ব পালন করছেন। এছাড়াও, ইউনাইটেড ন্যাশনাল ফ্রন্টের প্রধান হিসেবে অক্টোবর, ২০০৯ সাল থেকে দলীয় জোটের প্রধান হিসেবে মনোনীত হয়েছেন রনীল বিক্রমাসিংহে।
প্রারম্ভিক জীবন
সাবেক সমসমাজপন্থী এসমন্ড ও নলীনি বিক্রমাসিংহে দম্পতির দ্বিতীয় পুত্র তিনি। এসমন্ড বিক্রমাসিংহে সংবাদপত্রের গ্রুপ লেক হাউজের প্রধান। তার পৈতৃক সম্পর্কীয় কাকা লক্ষ্মণ বিক্রমাসিংহে শ্রীলঙ্কা চার্চে বিশপ ছিলেন। এছাড়াও, প্রয়াত রাষ্ট্রপতি জুনিয়াস রিচার্ড জয়েবর্ধনের ভাইপো তিনি।
কলম্বোর রয়্যাল কলেজে অধ্যয়ন করেন। সিলন বিশ্ববিদ্যালয়ের আইন অনুষদে ভর্তি হন। স্নাতক ডিগ্রী লাভের পর শ্রীলঙ্কা ল' কলেজ থেকে আইন পরীক্ষায় অংশ নেন। ১৯৭২ সালে এডভোকেট হিসেবে শপথ গ্রহণ করেন তিনি।
রাজনৈতিক জীবন
ইউনাইটেড ন্যাশনাল পার্টিতে (ইউএনপি) যোগ দেন। ১৯৭০-এর দশকের মধ্যভাগে কেলানিয়া নির্বাচনী এলাকায় প্রধান সংগঠকের দায়িত্ব পালন করেন। এরপর ১৯৭৭ সালে বিয়াগামা নির্বাচনী এলাকা থেকে সংসদীয় নির্বাচনে প্রতিদ্বন্দ্বিতা করে জয়লাভ করেন।
জুনিয়াস রিচার্ড জয়াবর্ধনের নতুন সরকার গঠিত হলে পররাষ্ট্রবিষয়ক উপ-মন্ত্রী হন। এরপর যুব ও কর্মসংস্থান বিষয়ক মন্ত্রীর দায়িত্ব পান। এরফলে শ্রীলঙ্কার সর্বকনিষ্ঠ মন্ত্রীর মর্যাদা পান। পরবর্তীতে শিক্ষামন্ত্রী হিসেবেও দায়িত্ব পালন করেছেন।
রাষ্ট্রপতি রানাসিংহে প্রেমাদাসা’র সরকারে শ্রমমন্ত্রীর হিসেবে নিযুক্ত হন। ১৯৮৯ সালে সংসদ নেতা মনোনীত হন। তামিল টাইগার্সের হাতে রানাসিংহে প্রেমাদাসা নিহত হলে ৭ মে, ১৯৯৩ তারিখে তিনি প্রধানমন্ত্রী ও সাবেক প্রধানমন্ত্রী দিনগিরি বান্দা উইজেতুঙ্গাকে ভারপ্রাপ্ত রাষ্ট্রপতি করা হয়।
প্রধানমন্ত্রীত্ব
৭ মে, ১৯৯৩ থেকে ১৯ আগস্ট, ১৯৯৪ এবং ৯ ডিসেম্বর, ২০০১ থেকে ৬ এপ্রিল, ২০০৪ তারিখ পর্যন্ত প্রধানমন্ত্রীর দায়িত্ব পালন করেছেন। নভেম্বর, ১৯৯৪ সালে রাষ্ট্রপতির নির্বাচন প্রচারকালে গামিনি দিসানেয়েকের হত্যাকাণ্ডের পর দলের নেতা মনোনীত হন। ২০১৫ সালের রাষ্ট্রপতি নির্বাচনে মহিন্দ রাজাপক্ষকে পরাজিত করার পর ৮ জানুয়ারি, ২০১৫ তারিখে রাষ্ট্রপতি মৈত্রীপাল সিরিসেন কর্তৃক প্রধানমন্ত্রী হিসেবে নিযুক্ত হন।
বিক্রমাসিংহের দলীয় জোট ইউনাইটেড ন্যাশনাল ফ্রন্ট ফর গুড গভর্ন্যান্স ২০১৫ সালের সংসদীয় নির্বাচনে ১০৬ আসন দখল করে। কিন্তু নিরঙ্কুশ সংখ্যাগরিষ্ঠতা লাভে ব্যর্থ হওয়ায় শ্রীলঙ্কা ফ্রিডম পার্টির ৩৫ সদস্যকে নিজ মন্ত্রীসভায় অন্তর্ভুক্ত করে প্রধানমন্ত্রী হিসেবে পুনরায় নির্বাচিত হন। গণবিক্ষোভের চাপে পড়ে ৯ জুলাই ২০২২ পদত্যাগ করেন।
।
ব্যক্তিগত জীবন
১৯৯৪ সালে কেলানিয়া বিশ্ববিদ্যালয়ের ইংরেজি বিভাগের জ্যেষ্ঠ প্রভাষক ড. মৈত্রী বিক্রমাসিংহের সাথে পরিণয়সূত্রে আবদ্ধ হন। তাদের সংসারে একমাত্র কন্যা রয়েছে।
২০১৪ সালে ম্যাসাচুসেটস ইনস্টিটিউট অব টেকনোলজি কর্তৃক রবার্ট ই. উইলহেম ফেলো মনোনীত হন।
রেজটান (চিত্রকর্ম)
রেজটান, অথবা দ্য ফল অব পোল্যান্ড (Rejtan. Upadek Polski) হল একটি তৈল চিত্র। এই চিত্রটি অঙ্কন করেছেনপলিশ চিত্রশিল্পী জ্যান মাটেজকো। এই চিত্রটি সম্পূর্ণ অঙ্কন করা হয় ১৮৬৬ সালে। ১৭৭৩ সালে পোল্যান্ডের ইতিহাসে প্রথম বিভক্ত বা সেজম বিভক্ত করার বিরুদ্ধে টাডিউজ রেজটান প্রতিবাদ করে করে। সেই প্রতিবাদের দৃশ্যপট এই চিত্রে ফুটিয়ে তোলা হয়েছে।
২০১৬ গ্রীষ্মকালীন অলিম্পিকে সাঁতার
২০১৬ গ্রীষ্মকালীন অলিম্পিকে সাঁতার প্রতিযোগিতা ৬ আগস্ট থেকে ১৩ আগস্ট রিও ডি জেনেরিওর অলিম্পিক অ্যাকুয়েটিকস স্টেডিয়ামে অনুষ্ঠিত হবে। ওপেন ওয়াটার ম্যারাথন ১৫ ও ১৬ আগস্ট ফোর্ট কোপাকাবানায় অনুষ্ঠিত হবে।
বিভাগসমূহ
২০১২ এর বিন্যাসে দুটি ১০কিমি ওপেন ওয়াটার ম্যারাথন সহ পুরুষ ও মহিলা উভয়ের ১৭টি করে মোট ৩৪টি বিভাগে এবারেরও সাঁতার প্রতিযোগিতা অনুষ্ঠিত হবে।
সময়সূচী
পূর্বের ২০০০ ও ২০০৮ অলিম্পিকের মত এবারও প্রতিদিন দুটি সেশনে সাঁতার প্রতিযোগিতা অনুষ্ঠিত হয়।
যোগ্যতা
ফিনা আইন BL 9.3.6.4 (swimming) and BL 9.3.7.5.3 (open water) অলিম্পিকের সাঁতার প্রতিযোগিতার জন্য সাতারু বাছাই করা হয়। প্রত্যেক দেশ সাঁতারের ব্যক্তিগত ইভেন্টে সর্বোচ্চ দুজন সাঁতারু (যোগ্যতা অনুযায়ী) এবং রিলে ইভেন্টে একজন করে সাতারু পাঠাতে পারে। তবে একটি দেশ ২৬ পুরুষ ও ২৬ জন মহিলা (সর্বমোট ৫২ জন) সাতারুর বেশি পাঠাতে পারবে না।
সাঁতার – রিলে
প্রত্যেক রিলে ইভেন্টে ১৬টি দল নির্বাচিত হয়েছে:
পদক তালিকা
স্বাগতিক দেশ (ব্রাজিল)
পুরুষদের বিভাগ
Swimmers who participated in the heats only and received medals.
মহিলাদের বিভাগ
Swimmers who participated in the heats only and received medals.
বারাসাত সরকারি মেডিকেল কলেজ ও হাসপাতাল
বারাসাত মেডিকেল কলেজ ও হাসপাতাল হল একটি সরকারি চিকিৎসা মহাবিদ্যালয় ও হাসপাতাল। মহাবিদ্যালয়টি পশ্চিমবঙ্গের উত্তর চব্বিশ পরগনা জেলার বারাসাত শহরে অবস্থিত। শহরটি কলকাতার উত্তর-পূর্ব শহরতলি বা কলকাতা মহানগর অঞ্চলের অন্তর্গত। মহাবিদ্যালয়টি থেকে চিকিৎসাবিদ্যার একটি পেশাগত স্নাতক ডিগ্রী ব্যাচেলর অব মেডিসিন অ্যান্ড সার্জারি (এমবিবিএস) প্রদান করা হয়। মহাবিদ্যালয়ে ২০২২-২০২৩ শিক্ষাবর্ষ থেকে পঠন-পাঠন শুরু হবে।
পাঠ্যধারা
বারাসাত মেডিকেল কলেজ ও হাসপাতাল প্রতি বছর এমবিবিএস পাঠ্যধারায় ১০০ জন শিক্ষার্থীর শিক্ষা ও প্রশিক্ষণের দায়িত্বগ্রহণ করে।
অনুমোদিত
মহাবিদ্যালয়টি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।
ভ্লাদিমির পুতিনের পোষা প্রাণী
রাশিয়ার বর্তমান প্রেসিডেন্ট ভ্লাদিমির পুতিন প্রেসিডেন্ট হওয়ার পর থেকে সাতটি কুকুরের মালিক হয়েছেন; ২০১৪ সাল থেকে, তিনি চারটি কুকুরের মালিক। কুকুরের প্রতি তার স্নেহ কুকুরকে রাশিয়ার কূটনৈতিক সম্পর্কের ক্ষেত্রে একটি উল্লেখযোগ্য রাজনৈতিক উপহারে পরিণত করেছে।
কুকুরের তালিকা
পুতিন যখন ক্ষমতা গ্রহণ করেন, তখন পুতিন পরিবারের দুটি পুডল ছিল, তোস্যা এবং রোডিও। তাদের বিবাহবিচ্ছেদের পরে পোষা প্রাণীগুলো তার প্রাক্তন স্ত্রী লিউডমিলার সাথেই ছিলেন বলে জানা গেছে। বাম|থাম্ব|300x300পিক্সেল| ২০০১ সালে কোনির সাথে পুতিন।
কোনি (১৯৯৪-২০১৪)
কোনি (১৯৯৯-২০১৪) ছিলেন একজন মহিলা কালো ল্যাব্রাডর রিট্রিভার । কোনি ১৯৯৯ সালে জন্মগ্রহণ করেছিলেন এবং ২০০০ সালের ডিসেম্বরে পুতিনের কাছে উপস্থাপন করেছিলেন। কোনিকে প্রায়শই পুতিনের পাশে দেখা যেত, এবং রাশিয়া সফরের সময় যখন তিনি বিশ্ব নেতাদের অভ্যর্থনা জানাতেন তখন মাঝে মাঝে তাকে বৈঠকে যোগ দেওয়ার অনুমতি দেওয়া হয়।
২০০৭ সালে সোচিতে পুতিনের বাড়িতে তৎকালীন জার্মান চ্যান্সেলর অ্যাঞ্জেলা মার্কেলের সাথে একটি বৈঠকের সময়, কোনি বৈঠকে যোগ দিয়েছিলেন। মার্কেল, যাকে ১৯৯৫ সালে একটি কুকুর কামড় দিয়েছিল, কোনি তাকে শুঁকেছিল বলে তাকে ভয়ে জমে যেতে দেখা গেছে। মেরকেল পরে ঘটনাটি সম্পর্কে বলেছিলেন যে: " তিনি নিজের দুর্বলতাকে ভয় পান। রাশিয়ার কিছুই নেই, সফল রাজনীতি বা অর্থনীতি নেই। তাদের যা আছে তা হল এই (কুকুর)। " পুতিন নিজেই ২০১৬ সালে জার্মান সংবাদপত্র বিল্ডকে বলেছিলেন যে মার্কেলকে ভয় দেখানোর তার কোন উদ্দেশ্য ছিল না এবং তিনি তার কাছে ক্ষমা চেয়েছিলেন।
২০০৭ সালে পুতিন রাশিয়ান কৃত্রিম উপগ্রহভিত্তিক দিকনির্ণয় ( গ্লোনাস ) এর অগ্রগতি সম্পর্কে আপডেট করা হচ্ছিল যখন তিনি জিজ্ঞাসা করেছিলেন যে তিনি গ্লোনাসের সাথে যুক্ত এমন একটি ডিভাইস কিনতে সক্ষম হবেন যা তাকে তার কুকুর, কোনির ট্র্যাক রাখতে দেয়। কলারটি ১৭ অক্টোবর ২০০৮-এ কোনিতে প্রদর্শিত হয়েছিল, এইভাবে কোনি একটি কৃত্রিম উপগ্রহভিত্তিক দিকনির্ণয়-সক্ষম পোষা প্রাণির মধ্যে প্রথম প্রাপক হিসাবে পরিণত হয়েছিল।
বাফি (২০১০-বর্তমান)
বাফি, একটি ক্যারামেল এবং মর্দা বুলগেরিয়ান শেফার্ড কারাকাচান কুকুর রয়েছে। ২০১০ সালের নভেম্বরে বুলগেরিয়ার প্রধানমন্ত্রী বয়কো বোরিসভ বুলগেরিয়া সফরের সময় রাষ্ট্রপতি ভ্লাদিমির পুতিনকে দিয়েছিলেন। 'বাফি' নামটি দেশব্যাপী একটি প্রতিযোগিতার সময় পাঁচ বছরের একটি ছেলে বেছে নিয়েছিল।
ইউমি (২০১২-বর্তমান)
ইউমি, একটি ৩ মাস বয়সী মহিলা আকিতা কুকুরছানা, ২০১১ সালে টোহুকু ভূমিকম্প ও সুনামির পরে রাশিয়ার কাছ থেকে সহায়তার জন্য কৃতজ্ঞতা স্বরুপ আকিতা প্রিফেকচারের উপহার হিসাবে ২০১২ সালের জুলাই মাসে জাপানের টোকিও থেকে মস্কোতে এসেছিল। 'ইউমে' মানে জাপানি ভাষায় 'স্বপ্ন'।
২০১৬ সালে, জাপান সরকার পুতিনকে ইউমের সঙ্গী হিসাবে একটি পুরুষ আকিতা কুকুরছানা প্রস্তাব করেছিল, কিন্তু এই উপহারটি প্রত্যাখ্যান করা হয়েছিল।
ভার্নি (২০১৭-বর্তমান)
ভার্নি ২০১৭ সালের অক্টোবরে সোচিতে একটি বৈঠকের সময় তুর্কমেনিস্তানের রাষ্ট্রপতি গুরবাংগুলি বার্দিমুহামেদোর জন্মদিনের উপহার ছিল। কুকুরছানাটি হল একটি আলাবাই, মধ্য এশিয়ার রাখাল কুকুরের একটি শীর্ষ তুর্কমেন জাতের। রুশ ভাষায় 'ভার্নি' মানে 'বিশ্বস্ত' বা 'অনুগত'।
পাশা (২০১৯-বর্তমান)
পাশা ( Паша  ) হল একটি সার্প্লানিনাক কুকুরছানা যা জানুয়ারি ২০১৯ সালে একটি সরকারী সফরের সময় সার্বিয়ার রাষ্ট্রপতি আলেকসান্ডার ভুসিচের কাছ থেকে পুতিনকে উপহার হিসেবে দেন।
শান্তিলাল মুখার্জি
জীবনী
শান্তিলাল কলকাতায় জন্মগ্রহণ করেন।খুব অল্প বয়সে তার বাবা মারা যান।তিনি সারসুনা উচ্চ বিদ্যালয় থেকে মাধ্যমিক পরীক্ষা পাশ করেন।তিনি নয়া আলিপুর বহুমুখী উচ্চ বিদ্যালয় থেকে এইচএসসি পাশ করেন।তিনি স্নাতক করেন আশুতোষ কলেজ থেকে। অভিনেতা রমাপ্রসাদ বণিক তার অভিনয় জীবনের গুরু।
ভীমরুল
ভীমরুল হলো বোলতার মতো এক প্রকারের পতঙ্গ। কিছু কিছু প্রজাতির ভীমরুল দৈর্ঘ্যে ৫৫ মিমি. পর্যন্ত হতে পারে। ভীমরুল জাতীয় পতঙ্গরা Vespa গণের অন্তর্গত।
ভীমরুল ও অন্যান্য বোলতারা
thumb|300px|right|[[European hornet with the remnants of a honey bee.]] শ্রেণীবিভাগের ব্যাপারে স্পষ্ট আলাদা হলেও ভীমরুল ও বোলতার মধ্যে পার্থক্য করা অনেক সময় মুশ্কিল হতে পারে। সাধারণতঃ বোলতারা হলুদ ও ছোট হয় ও ভীমরুল বড় ও এর অনেকটাই কালো তবে পিঠে হলুদ দাগ থাকতে পারে।
বহিঃসংযোগ
a hornet is an insect
Szerszeń
কপালাঙ্ক
কপালাঙ্ক (ইং:Cephalic index ) মানুষের করোটির আকার পরিমাপের একক। নৃতত্ত্ববিদরা কপালঙ্ক ব্যবহার করে বিভিন্ন স্থানে প্রাপ্ত বিভিন্ন সময়কার করোটি তুলনা করে থাকেন। ভ্রূ'র ওপর মস্তকের প্রস্থকে দৈর্ঘ্য দিয়ে ভাগ ক'রে ভাগফলকে সঙ্গে ১০০ দিয়ে গুন করলে সে সংখ্যা পাওয়া যায় সেটিই সংশ্লিষ্ট করোটির 'কপালাঙ্ক'।, কপালাঙ্ক কেবল মানুষ নয়, সকল প্রাণির করোটির তুলনামূলক পরিমাপের জন্য ব্যবহৃত হয়।
কপালঙ্কের ভিত্তিতে করোটির শ্রেণী বিভাজন করা হয়। যেমন:
ঝাড়গ্রাম সরকারি মেডিকেল কলেজ ও হাসপাতাল
পাঠ্যধারা
বারাসাত মেডিকেল কলেজ ও হাসপাতাল প্রতি বছর এমবিবিএস পাঠ্যধারায় ১০০ জন শিক্ষার্থীকে শিক্ষা ও প্রশিক্ষণ প্রদান করা হবে।
সৌদি আরবের টেলিফোন নম্বরসমূহ
{{Infobox country telephone plan | country = সৌদি আরব | country_link = সৌদি আরব | continent = এশিয়া | map_image = | map_caption
৮৭৫
৮৭৫ গ্রেগরীয় বর্ষপঞ্জির একটি সাধারণ বছর।
মার্কোস আকুনিয়া
মার্কোস হাভিয়ের আকুনিয়া (জন্ম: ২৮ অক্টোবর ১৯৯১) হলেন একজন আর্জেন্টিনীয় পেশাদার ফুটবলার, যিনি স্পেনীয় ক্লাব সেভিয়া এফ সি এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় খেলেন। তিনি উইঙ্গার এবং আক্রমণাত্মক মধ্যমাঠের খেলোয়াড় উভয় স্থানেই খেলেন।
অজিৎ বরুয়া
অজিৎ বরুয়া (অজিৎ বরুৱা) একজন অসমীয়া কবি, সাহিত্যিক ও অনুবাদক। ব্রহ্মপুত্র ইত্যাদি পদ্য নামক কাব্যগ্রন্থের জন্য তিনি সাহিত্য অকাদেমি পুরস্কার লাভ করেন। ২০১৫ সনের ৩ এপ্রিলে অজিৎ বরুয়ার মৃত্যু হয়।
জন্ম ও শিক্ষা
১৯২৬ সনের ১৯ আগস্ট অসমের গুয়াহাটির উজানবজারের নিকটবর্তী যোরপুখুরী নামক স্থানে অজিৎ বরুয়ার জন্ম হয়। তার পিতার নাম চান্দকুছির মল্ল বুজবরুয়া ও মাতার নাম পদ্মলতা বরুয়া। তিনি পণ্ডিত আনন্দরাম বরুয়ার নাতি ছিলেন। অজিৎ বরুয়া কলেজিয়েট থেকে প্রবেশিকা, কটন কলেজ থেকে ইংরেজি বিষয়ে স্নাতক, কলকাতা বিশ্ববিদ্যালয় থেকে ইংরেজি বিষয়ে স্নাতকোত্তর ও আইন ডিগ্রী লাভ করেন। তিনি ফরাসি ভাষার অধ্যয়ন করেছিলেন। তিনি পেরিসের ইন্টারনেশনেল ইন্সটিটিউড ও পাব্লিক অ্যাডমিনিস্ট্রেশন-এর ডিগ্রীধারী।
কর্মজীবন
১৯৫০ সনের নগাঁও মহাবিদ্যালয়ের ইংরেজি বিভাগের প্রবক্তারুপে চাকুরিতে যোগদান করেন। ভারতীয় প্রশাসনিক কর্তৃক (আই.এ.এস ১৯৭১), অসম উদ্যোগ বিভাগের নির্দেশক, অসম রাজস্ব বিভাগের সচিব ও পরবর্তী সময়ে আয়ুক্ত ও সচিব (১৯৮৩), সাময়িকভাবে অসম রাজস্ব বিভাগের অধ্যক্ষ (১৯৮৪) ইত্যাদি বিভিন্ন পদে কার্যনির্বাহ করেন। ১৯৮৬ সনের ৩০ নভেম্বরে তিনি চাকুরি জীবন থেকে অবসর গ্রহণ করেন।
পুরস্কার ও সম্মান
অজিৎ ররুয়া তার সাহিত্যিক অবদানের জন্য বিভিন্ন অনুষ্ঠানে বিভিন্ন সময়ে পুরস্কার লাভ করেছেন। তারমধ্যে কয়েকটি উল্লেখযোগ্য পুরস্কার হচ্ছে:
ভেরিয়ার এলউইন
হ্যারি ভেরিয়ার হলম্যান এলউইন সংক্ষেপে ভেরিয়ার এলউইন (২৯ আগস্ট ১৯০২ – ২২ ফেব্রুয়ারি ১৯৬৪) ছিলেন একজন ব্রিটিশ বংশোদ্ভূত ভারতীয় নৃতত্ত্ববিদ, নৃতাত্ত্বিক এবং  উপজাতীয় কর্মী। তিনি খ্রিস্টান ধর্মপ্রচারক হিসাবে ভারতে আসেন, কিন্তু যাজকের কর্ম পরিত্যাগ করে ভারতীয় জাতীয়তাবাদে যুক্ত হয়ে যান। মহাত্মা গান্ধী এবং ভারতীয় জাতীয় কংগ্রেসের সঙ্গে কাজে প্রথমে মহাত্মা গান্ধীর সাবরমতী আশ্রমে থাকতে শুরু করেন এবং পরে ১৯৩৫ খ্রিস্টাব্দে হিন্দু ধর্মে ধর্মান্তরিত হন। ভারতের আদিবাসী তথা উপজাতি সেইসব জনগোষ্ঠী যারা সাধারণত লোকালয় হতে দূরে কোন বিচ্ছিন্ন,দুর্গম অঞ্চল যেমন পার্বত্য বা অরণ্যভূমিতে বসবাস করেন। সেই সব আদিমবাসী সমাজ মূলত আদিম সমাজ, সরল সমাজ বা সাক্ষরতাহীন সমাজ। তাদের রূপান্তর এলউইনের মতে তাড়াহুড়োর প্রক্রিয়া নয়। ভেরিয়ার এলউইন মধ্য ভারতের উড়িষ্যা এবং মধ্য প্রদেশের 'বাইগা' এবং 'গোণ্ড' জাতির জনগোষ্ঠীর জীবনধারা, সংস্কৃতি নিয়ে প্রথম কাজ করেন। যে সম্প্রদায়ের অধ্যয়নে যুক্ত হন তাদের এক তের বৎসর বয়সি এক কন্যাকে বিবাহ পর্যন্ত করেন। পরবর্তীতে তিনি উত্তর-পূর্ব ভারতের আদিবাসীদের উপর কাজ করতে উত্তর-পূর্ব সীমান্ত সংস্থার (NEFA) হয়ে মেঘালয়ের পার্বত্য রাজধানী শিলং -এ বসতি স্থাপন করেন ।
সময়ের সঙ্গে তিনি ভারতীয় উপজাতির জীবনধারা এবং সংস্কৃতি, বিশেষ করে গোণ্ডি জনগণের একজন কর্তৃপক্ষে পরিণত হন। তিনি ১৯৪৫ খ্রিস্টাব্দে ভারতের নৃতাত্ত্বিক জরিপ সংস্থার ডেপুটি ডিরেক্টর হিসাবে দায়িত্ব পালন করেন ভারতের স্বাধীনতার পর তিনি ভারতীয় নাগরিকত্ব গ্রহণ করেন। প্রধানমন্ত্রী জওহরলাল নেহরু তাকে উত্তর-পূর্ব ভারতের উপজাতি বিষয়ক উপদেষ্টা হিসেবে নিযুক্ত করেন এবং পরে তিনি নেফা (অর্থাৎ NEFA) বর্তমানে অরুণাচল প্রদেশ) সরকারের নৃতাত্ত্বিক উপদেষ্টা পদে ছিলেন । উত্তর-পূর্বের জনজাতির বিষয়ে তার দর্শন আধুনিক বিশ্বের থেকে আংশিকভাবে পৃথক ছিল।
জন্ম ও শিক্ষাজীবন
হ্যারি ভেরিয়ার হলম্যান এলউইনের জন্ম ১৯০২ খ্রিস্টাব্দের ২৯ আগস্টের খুব ভোরে ইংল্যান্ডের কেন্ট ডোভারের অত্যন্ত ধার্মিক এক এভাঞ্জেলিক পরিবারে। পিতা এডমন্ড হেনরি এলউইন আংলিক্যান বিশপ সিয়েরা লিওনের দায়িত্বে ছিলেন। ব্রিস্টলে বিশপের পদে উন্নীত হয়েছিলেন, কিন্তু ইংল্যান্ডে ফিরে কার্যভার গ্রহণের পূর্বে মাত্র আটত্রিশ বৎসর বয়সে পীতরোগে আক্রান্ত হয়ে মারা যান। তখন ভেরিয়ারের বয়স ছিল মাত্র সাত বৎসর। মাতা ছিলেন হলম্যান পরিবার ভুক্ত পিতামাতার তিন সন্তানের মধ্যে তিনিই ছিলেন জ্যেষ্ঠ। ভেরিয়ার প্রথমে অক্সফোর্ডের ডিন ক্লোজ স্কুলে এবং পরে মের্টন কলেজে থেকে ইংরাজী ভাষা ও সাহিত্যে প্রথম শ্রেণীতে  বি.এ, এম.এ এবং ডিএসসি ডিগ্রি লাভ করেন। তিনি ১৯২৫ খ্রিস্টাব্দে অক্সফোর্ড ইন্টার-কলেজিয়েট খ্রিস্টান ইউনিয়নের (ওআইসিসিইউ) সভাপতিও ছিলেন। অক্সফোর্ডে তার শিক্ষাজীবন ছিল অত্যন্ত উজ্জ্বল। তিনি ইংরাজী ও থিওলজি দুটি বিষয়েই প্রথম হয়েছিলেন। এরপর তিনি চার্চ অফ ইংল্যান্ডের যাজক নিযুক্ত হন।
কর্মজীবন
১৯২৬ খ্রিস্টাব্দে, তিনি অক্সফোর্ডের উইক্লিফ হলের ভাইস-প্রিন্সিপাল এবং পরের বছর অক্সফোর্ডের মেরটন কলেজে প্রভাষক নিযুক্ত হন। ১৯২৭ খ্রিস্টাব্দে  ধর্মপ্রচারক হিসেবে ভারতে আসেন। তিনি প্রথমে পুনেতে খ্রিস্টান সার্ভিস সোসাইটিতে যোগ দেন। প্রথমবার তিনি মধ্য ভারতের বিভিন্ন স্থান- বর্তমানের  মধ্যপ্রদেশ, ছত্তিশগড় এবং পূর্ব মহারাষ্ট্রের কিছু অংশ পরিদর্শন করেন এবং তার সঙ্গে ছিলেন পুনের শামরাও হিভাল। কিন্তু শুরু থেকেই তার জীবন মহাত্মা গান্ধী এবং রবীন্দ্রনাথ ঠাকুরের দর্শনে প্রভাবিত হয়েছিল। তিনি ভারতের জাতীয় কংগ্রেসের কর্মকাণ্ডে নিজেকে যুক্ত করেন। মহাত্মা গান্ধীর পুত্রসম স্নেহ লাভ করেন। ভারতীয় জাতীয়তাবাদের অনুসারী হয়ে ব্রিটিশ শাসনের বিরুদ্ধে আন্দোলনের সমর্থক হন। অনগ্রসর উপজাতি সমূহের জীবনধারা ও সংস্কৃতি অধ্যয়নে মান্ডলা জেলার জঙ্গলময় প্রত্যন্ত গ্রামে বিশ বৎসর গোণ্ড উপজাতির মাঝে অতিবাহিত করেন। ইংল্যান্ডের ধর্মযাজকের গৃহে জাত অক্সফোর্ড প্রশিক্ষিত ধর্মতত্ত্ববিদ ভারতীয় নৃতত্ত্ববিদের গবেষণায় উপজাতিদের মাঝে এক বিরল এবং নতুন প্রজাতির মানুষ হয়ে পরিশ্রম, ভোগান্তি, দারিদ্র্যের মধ্যে পূর্ণ নিমজ্জিত হন। তিনি বস্তারে আদিবাসীদের সঙ্গে বসবাস কালে সঙ্গী হিসাবে পেয়েছিলেন আন্তর্জাতিক খ্যাতিসম্পন্ন বাঙালি ফটো সাংবাদিক সুনীল জানাকে। যৌথপ্রয়াসে তুলেছিলেন আদিবাসীগোষ্ঠীর সুন্দর সুন্দর ছবি। যার ফলে ভারতের আদিবসী তথা উপজাতিদের উপর ভেরিয়ার এলউইনের জীবনভর পরিশ্রমের নৃতাত্ত্বিক গবেষণা প্রকৃত পক্ষে বিরল এবং প্রামান্য নথি হিসাবে বিবেচিত হয়। ১৯৫৪ খ্রিস্টাব্দে তিনি প্রথম বিদেশী যিনি ভারতের নাগরিকত্ব গ্রহণ করেন। সেবছরেই তিনি ভারত সরকারের নৃতাত্ত্বিক উপদেষ্টা নিযুক্ত হন এবং সস্ত্রীক শিলংয়ে আসেন।
সেখানে আদিবাসীদের জন্য যে কাজে তিনি লিপ্ত হন সে কাজকে তিনি "উপজাতিদের জন্য নেহরুর গসপেল" আখ্যা দেন। তিনি ভারতের বিভিন্ন উপজাতি গোষ্ঠী উপর অসংখ্য কাজ করেছেন তন্মধ্যে মারিয়া এবং বাইগাদের বিষয়গুলি অত্যন্ত প্রশংসনীয়।
ভারতপ্রেমিক হিসাবে ভেরিয়ার এলউইন অত্যন্ত সম্মানিত ব্যক্তিত্ব ছিলেন। বিভিন্ন সময়ে অগণিত পদক ও পুরস্কারে ভূষিত হয়েছেন। ১৯৬১ খ্রিস্টাব্দে ভারত সরকার তৃতীয় সর্বোচ্চ বেসামরিক সম্মান পদ্মভূষণ প্রদান করেন।
ঘোটুলের সম্পর্কে
ঘোটুলে বসবাসকারী উপজাতি যুবক-যুবতীর উদ্দেশ্যে ভেরিয়ার এলউইন  লিখেছেন- "যুবকদের প্রতি তার বার্তা হল যে পার্থিব লাভের চেয়ে স্বাধীনতা ও সুখের মূল্য অনেক বেশি -  বন্ধুত্ব ও সহানুভূতি, আতিথেয়তা ও একতা প্রথম গুরুত্বপূর্ণ বিষয় এবং সর্বোপরি মানুষের ভালোবাসা এবং এর বাহ্যিক প্রকাশ সুন্দর, পরিচ্ছন্ন ও মূল্যবান এবং একান্তই ভারতীয়। "
ব্যক্তিগত জীবন
ভেরিয়ার এলউইন ১৯৪০ খ্রিস্টাব্দের ৪ এপ্রিল মধ্যপ্রদেশের ডিন্ডোরি জেলার রায়থওয়ার (রাইথওয়ার)  গোণ্ড জাতির এক আদিবাসী স্কুলছাত্রী কোসি'কে বিবাহ করেন। ১৯৪১ খ্রিস্টাব্দে তাদের এক পুত্র সন্তান, জওহরলাল (কুমার) জন্মায়। ১৯৪৯ খ্রিস্টাব্দে তাদের  কলকাতা উচ্চ আদালতে প্রাক্তন  বিবাহ বিচ্ছেদ হয়। ভেরিয়ার এলউইন আত্মজীবনীতে লিখেছেন, "আমি এখন আমার জীবনের এই সময়ের  ব্যথা এবং ব্যর্থতার গভীর অনুভূতি ছাড়া ফিরে তাকাতে পারি না" ২০০৬ খ্রিস্টাব্দে তাদের সন্তান 'কুমার' মারা যাওয়ার পর কোসিবাঈ  রায়থওয়ারে একটি কুঁড়েঘর বাস করতেন। কোসিবাঈ-এর দ্বিতীয় পুত্র বিজয়ও অল্প বয়সে মারা যায়। পরে এলউইন মধ্যপ্রদেশের পটানগড় গ্রামের  গোণ্ড উপজাতির নিরক্ষর মহিলা লীলাকে বিবাহ করেন। ১৯৫০ -এর দশকের গোড়ার দিকে তিনি সস্ত্রীক শিলং-এ যান।  তাদের তিন পুত্রসন্তান- বসন্ত, নকুল ও অশোক। ভেরিয়ার এলউইন ১৯৬৪ খ্রিস্টাব্দের ২২ ফেব্রুয়ারি হৃদরোগে আক্রান্ত হয়ে দিল্লিতে মারা যান।  বৌদ্ধ রীতি অনুসারে তার শেষকৃত্য সম্পন্ন করা হয় এবং চিতাভস্ম অরুণাচল প্রদেশের সিয়াং নদীতে বিসর্জন দেওয়া হয়। তার বিধবা স্ত্রী লীলা তাদের জ্যেষ্ঠ সন্তান বসন্তের মৃত্যুর পর ২০১৩ খ্রিস্টাব্দের ১৪ জুলাই ৮০ বৎসর বয়সে মুম্বাইতে মারা যান। ভেরিয়ার এলউইনের সঙ্গে লীলার বিবাহ  গোণ্ড উপজাতির কিংবদন্তি শিল্পী জনগড় সিং শ্যামের কারণেই ঘটেছিল।
৮৭৬
৮৭৬ গ্রেগরীয় বর্ষপঞ্জির একটি অধিবর্ষ।
ওঝা
ওঝা (বা সাপুড়ে ) সাপে কাটা মানুষের ডাক্তার। যে সকল ব্যক্তি মন্ত্রতন্ত্রের দ্বারা যে সাপের বিষের চিকিৎসা করে তাদের “ওঝা” হিসেবে অভিহিত করা হয়। সাপুড়ে জনগোষ্ঠীর একাংশ ওঝা নামে পরিচিত। বলা হয়ে থাকে যে ওঝা সাপের বিষ “নামিয়ে দেয়”। ওঝা’র কার্যকলাপের বৈজ্ঞানিক ভিত্তি নেই। অনেক ওঝা দাবী করে যে তারা ভূত-প্রেতের আছর সারিয়ে তুলতে পারে।
উমা ডোগরা
উমা ডোগরা (জন্ম ২৩ শে এপ্রিল ১৯৫৭) হলেন ভারতীয় ভারতীয় শাস্ত্রীয় নৃত্য কত্থকের একজন স্বনামধন্য ব্যক্তিত্ব। তিনি পণ্ডিত দুর্গা লালের বরিষ্ঠতম এক শিষ্য। পণ্ডিত লাল হলেন জয়পুর ঘরানার বিখ্যাত কত্থক কলাকার। উমা একক কত্থক নৃত্য প্রদর্শন করেন। তিনি একজন নৃত্য পরিকল্পক এবং শিক্ষক। তিনি ৪০ বছরেরও বেশি সময় ধরে ভারতে এবং বিদেশে নৃত্য প্রদর্শন করে আসছেন।
প্রাথমিক জীবন
তিনি নতুন দিল্লির মালব্য নগরে মতিরাম এবং শকুন্তলা শর্মার গৃহে জন্মগ্রহণ করেছিলেন। উমা ৭ বছর বয়সে নাচ শুরু করেন। তিনি প্রথমে গুরু বংশীলালের অধীনে প্রশিক্ষণ নেন এবং তারপরে নতুন দিল্লিতে কত্থক কেন্দ্রের রেবা বিদ্যার্থীর শিষ্য হন তিনি। তারপরে তিনি জয়পুর ঘরানার পণ্ডিত দুর্গা লালের কাছে নৃত্য শিক্ষা শুরু করেন। তিনি হিন্দুস্তানি শাস্ত্রীয় সঙ্গীত শেখেন তাঁর পিতা পণ্ডিত মতিরাম শর্মার কাছে, যিনি বিখ্যাত সেতার বাদক পণ্ডিত রবিশঙ্করের শিষ্য ছিলেন।।
পেশাগত জীবন
উমা ডোগরা হলেন পণ্ডিত দুর্গা লাল গাঁঠ বাঁধা (এটি একটি ঐতিহ্যবাহী অনুষ্ঠান যা গুরু এবং শিক্ষার্থীর মধ্যে দৃঢ় সম্পর্ক স্থাপন করে) শিষ্য। তিনি ১৯৬৯ থেকে ১৯৭২ সাল পর্যন্ত রেবা বিদ্যার্থী এবং পণ্ডিত বিরজু মহারাজেরর অধীনে কত্থক শিখেছিলেন। এরপর ১৯৭২ সাল থেকে ১৯৮৪ সাল অবধি তিনি পণ্ডিত দুর্গা লালের অধীনে কত্থক শিখেছিলেন, এবং এসবিকেকে, রামলীলা, সুরদাস, শাহ-নে-মুঘল প্রভৃতি চলচ্চিত্র প্রযোজনাগুলিতে নৃত্য করেন। তিনি ১৯৮৪ সালে মুম্বাই চলে এসেছিলেন এবং নৃত্য ভারতী, ধারাবাহিক নূপুর এবং ব্যালে 'মীরা'তে হেমা মালিনীর সঙ্গে কাজ করেছিলেন। তিনি ঝঙ্কার ধারাবাহিকে আশা পারেখের সাথে কাজ করেছিলেন। গুরুর মৃত্যুর পর, ১৯৯০ সালে, উমা ডোগরা স্যাম বেদ সোসাইটি প্রতিষ্ঠা করেছিলেন। তাঁর উদ্দেশ্য ছিল এর মাধ্যমে পরিবেশন শিল্পকলা শেখানো এবং প্রচার ও উন্নত করা। এই সংস্থার পতাকা তলে, গত ২৫ বছর ধরে, মুম্বাইয়ের সাংস্কৃতিক নির্ঘণ্টে, তিনি দুটি উৎসব আয়োজন করে চলেছেন। প্রথমটি, পণ্ডিত দুর্গা লাল উৎসব, বছরের প্রথমার্ধে অনুষ্ঠিত হয়। এটিতে সংগীত, নৃত্য এবং থিয়েটারের ক্ষেত্র থেকে প্রথিতযশা শিল্পীরা এসে অনুষ্ঠান করেন। দ্বিতীয়টি, ভারতীয় শাস্ত্রীয় নৃত্যের রেইনড্রপস উৎসব, জুলাই মাসে, উঠতি একক শিল্পীদের সবার সামনে নিয়ে আসার লক্ষ্য নিয়ে অনুষ্ঠিত হয়। তিনি খাজুরাহো নৃত্য উৎসব, মারগাজি উৎসব সহ অনেক উৎসবে অংশ নিয়েছেন। তিনি মুম্বাইয়ের উমা ডোগরা কত্থক বিদ্যালয়ে কত্থকের শিক্ষা দেন। তিনি প্রচুর সংখ্যক ছাত্রকে প্রশিক্ষণ দিয়েছেন, যার মধ্যে কয়েকজন বলিউড থেকে আগত। সোনম কাপুর, and রচনা পারুলকর তাঁর শিক্ষার্থীদের মধ্যে অন্যতম।
"নৃত্যশিল্পীরা যখন মঞ্চে যায়, তারা হিন্দু ধর্ম, ইসলাম বা এটা ওটাকে চিত্রিত করে না। এটি তোমার নিজের জীবনের একটি অভিব্যক্তি, তোমার নিজস্ব চিন্তাভাবনা এবং তোমার নিজস্ব জ্ঞান।"
- উমা ডোগরা
২০০৪ সালে তাঁকে 'পণ্ডিতা' সম্মান দেওয়া হয়েছিল। ২০১৪ সালের সংগীত নাটক অকাদেমি পুরস্কার সহ বেশ কয়েকটি স্থানীয়, আঞ্চলিক এবং জাতীয় পুরস্কার তিনি জিতেছেন।
১৮ই মে ২০১৬-তে, উমা তাঁর দুই শিষ্য সরিতা কালেলে এবং গীতাঞ্জলি শর্মার সাথে, এক মাসব্যাপী সাংস্কৃতিক উৎসব উজ্জয়িনী সিংহস্ততে নৃত্য পরিবেশন করেছিলেন।
সাম্মানিক ডক্টরেট প্রাপক
উমা ডোগরা কে রায়পুরের আইটিএম বিশ্ববিদ্যালয় ১২ই ডিসেম্বর ২০১৬ সালে সম্মানসূচক ডক্টরেট পুরস্কার প্রদান করেছিল। আইটিএম গ্রুপ এর প্রতিষ্ঠাতা ও চেয়ারম্যান ও আইটিএম বিশ্ববিদ্যালয়ের চ্যান্সেলর ডক্টর পি.ভি. রামনার কাছ থেকে তিনি ডক্টরেট পেয়েছিলেন।
ব্যক্তিগত জীবন
জাতীয় পুরস্কারপ্রাপ্ত চলচ্চিত্র নির্মাতা চিত্রার্থ সিংহকে উমা ডোগরা বিবাহ করেছেন। তাঁদের একটি কন্যা, সুহানি সিং এবং একটি পুত্র মানস সিং। সুহানি ইন্ডিয়া টুডের লেখক ও সাংবাদিক এবং মানস একজন অভিনেতা। উমা মুম্বাইয়ে বসবাস করছেন।
পুস্তকসমূহ
নৃত্যশিল্পী হিসাবে তাঁর যাত্রা এবং কত্থকের কৌশল সম্পর্কে তিনি একটি বই লিখেছেন "ইন প্রেইস অফ কত্থক"। এই বইটি, সংসদ সদস্য হেমা মালিনী, ২০১৫ সালের ৩০ শে জানুয়ারী, সামবেদের রজত জয়ন্তী উৎসব উপলক্ষে প্রকাশ করেছিলেন।
কত্থক শিক্ষালয়
উমা ডোগরা মুম্বই তে স্কুল অফ কত্থক চালাচ্ছেন। এর ক্রিয়াকলাপগুলির মধ্যে রয়েছে শ্রেণিকক্ষের পাঠদান, কর্মশালা, মাস্টার ক্লাস, নৃত্য প্রদর্শন, সেমিনার এবং উৎসব।
পিটার এবেলার্ড
পিটার এবেলার্ড (Petrus Abaelardus or Abailardus; Pierre Abélard, ; 1079 – 21 April 1142) ছিলেন মধ্যযুগের ফরাসি ঋষি, দার্শনিক, ধর্মতাত্ত্বিক, এবং প্রখ্যাত যুক্তিবাদী. তার এবেলার্ড হেইলজের সাথে প্রেম এক আলোচিত অধ্যায়। চেম্বার বায়োগ্রাফিক্যাল ডিকশনারী তাকে বর্ণনা করতে গিয়ে বলেছে তিনি হচ্ছেন "১২ শতকের জ্ঞানী ভাবুক এবং শক্তিমান ধার্মিক"।
৮৭৭
৮৭৭ গ্রেগরীয় বর্ষপঞ্জির একটি সাধারণ বছর।
নর্ক-মারাশ জেলা
নর্ক- মারশ প্রশাসনিক জেলা (Նորք-Մարաշ վարչական շրջան, Nork-Maraš varčakan šrĵan), আর্মেনিয়া এর রাজধানী ইয়েরেভান এর ১২ টি জেলার মধ্যে একটি। এটি শহরের পূর্বদিকে অবস্থিত। এর পশ্চিম এবং উত্তর কেনত্রন জেলা, পূর্বে নর নরক এবং দক্ষিণে এরেবুনি জেলা রয়েছে। জেলার নামটি ইয়েরেভানের নর্ক অঞ্চল থেকে এবং আধুনিককালের তুরস্ক প্রজাতন্ত্রের মারশের প্রাচীন প্রধান আর্মেনিয়ান বসতি থেকে প্রাপ্ত।  জেলাটি বেসরকারীভাবে ছোটো অঞ্চলে বিভক্ত, যেমন নর্ক এবং নর মারশ।
জলপাইগুড়ি সরকারি মেডিকেল কলেজ ও হাসপাতাল
পাঠ্যধারা
জলপাইগুড়ি মেডিকেল কলেজ ও হাসপাতাল প্রতি বছর এমবিবিএস পাঠ্যধারায় ১০০ জন শিক্ষার্থীকে শিক্ষা ও প্রশিক্ষণ প্রদান করে।
অনুমোদিত
মহাবিদ্যালয়টি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।
সান মারিনো জাতীয় ফুটবল দল
সান মারিনো জাতীয় ফুটবল দল (Nazionale di calcio di San Marino, San Marino national football team) হচ্ছে আন্তর্জাতিক ফুটবলে সান মারিনোর প্রতিনিধিত্বকারী পুরুষদের জাতীয় দল, যার সকল কার্যক্রম সান মারিনোর ফুটবলের সর্বোচ্চ নিয়ন্ত্রক সংস্থা সান মারিনো ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯০ সালের ১৪ই নভেম্বর তারিখে, সান মারিনো প্রথমবারের মতো আন্তর্জাতিক খেলায় অংশগ্রহণ করেছে; সান মারিনোর সেরাভাল্লেতে অনুষ্ঠিত উক্ত ম্যাচে সান মারিনো সুইজারল্যান্ডের কাছে ৪–০ গোলের ব্যবধানে পরাজিত হয়েছে।
সান মারিনো এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও সান মারিনো এপর্যন্ত একবারও অংশগ্রহণ করতে সক্ষম হয়নি।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে সান মারিনো তাদের ইতিহাসে সর্বোচ্চ অবস্থান (১১৮তম) অর্জন করে এবং ২০১৮ সালের নভেম্বর মাসে প্রকাশিত র‌্যাঙ্কিংয়ে তারা ২১১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সান মারিনোর সর্বোচ্চ অবস্থান হচ্ছে ১৬৫তম (যা তারা ১৯৮৭ সালে অর্জন করেছিল) এবং সর্বনিম্ন অবস্থান হচ্ছে ২০৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
রমজান কাদিরভ
রমজান আখমাদোভিচ কাদিরভ হলেন চেচেন বংশোদ্ভূত একজন রুশ রাজনীতিবিদ, যিনি বর্তমান চেচেন প্রজাতন্ত্রের প্রধান হিসেবে দায়িত্ব পালন করছেন। কাদিরভ হলেন প্রাক্তন চেচেন রাষ্ট্রপতি আখমাদ কাদিরভের ছেলে, যিনি ভ্লাদিমির পুতিনের প্রশাসনকে সহায়তা দেওয়ার মাধ্যমে দ্বিতীয় চেচেন যুদ্ধে রুশদের বিজয় অর্জনে বিশেষ ভূমিকা রাখেন। পরবর্তীতে ২০০৩ সালে তিনি চেচনিয়ার প্রেসিডেন্ট হন। ২০০৪ সালের মে'তে তাকে হত্যা করা হয় এবং আলু আলখানভকে চেচনিয়ার প্রেসিডেন্ট নির্বাচিত করা হয়। পরে ২০০৭ সালে রমজান কাদিরভ আলু আলখানভের স্থলাভিষিক্ত হন।
কাদিরভ স্বৈরাচার ও দমন-পীড়নের মাধ্যমে চেচেন প্রজাতন্ত্র শাসন করেন বলে অভিযোগ রয়েছে। বিশেষ করে চেচেন স্বাধীনতাকামীদের তিনি জঘন্যভাবে দমন করেছেন বলে অভিযোগ আনা হয়।   দীর্ঘদিন যাবত তিনি নিজের সরকারের অধীনে মানবাধিকার লঙ্ঘনের বিস্তৃত পরিসরের জন্য বিভিন্ন আন্তর্জাতিক সংস্থার সমালোচনার মুখে পড়েছেন। তিনি প্রজাতন্ত্রে সমকামী বিরোধী অভিযানের নেতৃত্ব দিয়েছেন।        কাদিরভ সর্বদা সাথে বন্দুক ও বিশিষ্ট সামরিক পোশাক পরিধান করে জনসম্মুখে বা মিডিয়ায় উপস্থিত হন।
তথ্যসূত্র
<references group="lower-alpha" />
জ্যাক বন্ড
জন ডেভিড জ্যাক বন্ড (Jack Bond; জন্ম: ৬ মে, ১৯৩২ - মৃত্যু: ১১ জুলাই, ২০১৯) ল্যাঙ্কাশায়ারের কিয়ার্সলি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও আম্পায়ার ছিলেন। ১৯৫৫ থেকে ১৯৭২ সময়কালে প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ক্রিকেট দলের পক্ষে খেলেছেন। এছাড়াও, ১৯৭৪ সালে এক মৌসুমের জন্যে নটিংহ্যামশায়ারের প্রতিনিধিত্ব করেছেন।